ตลาดหุ้นเกิดใหม่จ่อแตะระดับต่ำสุดในรอบ 7 ปีวิตกศก.จีน-ราคาน้ำมันดิ่ง
ตลาดหุ้นเกิดใหม่จ่อแตะระดับต่ำสุดในรอบ 7 ปีวิตกศก.จีน-ราคาน้ำมันดิ่ง
21 ม.ค. 2559

ตลาดหุ้นเกิดใหม่ร่วงเข้าใกล้ระดับต่ำสุดในรอบ 7 ปีในวันนี้ เนื่องจากนักลงทุนเทขายหุ้นจากความกังวลเกี่ยวกับเศรษฐกิจจีนและราคาน้ำมันโลกที่ร่วงลงอย่างต่อเนื่อง
ดัชนี MSCI Emerging Markets Index ปรับตัวลง 0.2% แตะที่  691.55 จุด เมื่อเวลา 13.53 น. ตามเวลาฮ่องกง
ตลาดหุ้นเกิดใหม่ปรับตัวลงในวันนี้ เนื่องจากนักลงทุนยังวิตกเกี่ยวกับเศรษฐกิจจีน แม้ว่าจีนจะออกนโนบายเพื่อกระตุ้นเศรษฐกิจ ซึ่งรวมถึงการที่ธนาคารกลางจีน (PBOC) ประกาศอัดฉีดเม็ดเงินมูลค่า 4 แสนล้านหยวนเข้าสู่ตลาดการเงินผ่านการดำเนินงานทางตลาดเงิน  (open market operations) ในวันนี้
นอกจากนี้ ตลาดยังได้รับแรงกดดันจากราคาน้ำมันที่ร่วงลงอย่างหนัก หลังราคาราคาน้ำมันดิบสหรัฐยังคงร่วงต่อเมื่อคืนนี้ ขณะที่ราคาน้ำมันดิบเบรนท์เข้าใกล้ระดับต่ำสุดในรอบกว่า 12 ปี จุดชนวนความกังวลต่อเศรษฐกิจโลกในหมู่นักลงทุน
 
 